Den ble bygd i 1950 for hvalfangstselskapet Sevilla Whaling Co Ltd., og ble opprinnelig disponert av Chr. Salvesen & Co, Skottland. Skorsteinen bærer i dag Salvesens farger, og båten er forsøkt tilbakeført til sin opprinnelige stand så langt det praktisk har latt seg gjøre og i samsvar med den dokumentasjon man har greid å skaffe. Salvesen benyttet i all hovedsak norsk mannskap på sine hvalfangstekspedisjoner.